 

**Poziv za sudjelovanje u Erasmus+ projektu**

**„Informatizacija poslovanja i moderno podučavanje“ u Leipzigu**

**u školskoj godini 2015./2016.**

**učenicima četvrtih razreda ekonomskog smjera i**

**osoblju Ekonomske škole Velika Gorica**

**Natječaj je otvoren od 26.8.2015.g. do 7.9.2015.g. u 24:00.**

**Ciljevi projekta**

a) unapređenje ključnih stručnih kompetencija, znanja i vještina učenika i osoblja

b) obavljanje stručne prakse za učenike i stručno osposobljavanje za osoblje

c) povećanje znanja poslovnog njemačkog i engleskog jezika, informatičke pismenosti i povezivanje teorije i prakse u ekonomskoj struci

d )povećanje kvalitete, efikasnosti, atraktivnosti i važnosti ekonomskog strukovnog obrazovanja

e) povećanje međukulturalne osvještenosti i internacionalizacija cjeloživotnog učenja u Europi

f) osiguranje jednakih obrazovnih mogućnosti za sve, osobito onih koji su pogođeni socijalnim preprekama

**Aktivnosti sudionika (učenici i osoblje)**

UČENICI – 15 učenika će obavljati stručnu praksu u Leipzigu, kod našeg partnera Vitalis u periodu od 18.10. do 7.11.2015.g. radnim danom, osim vikendom. Vikendom su predviđeni kulturno- povijesni obilasci (Berlin i Dresden). Ukupna mobilnost traje 21 dan. Učenike će prvi i zadnji tjedan prakse pratiti i pomagati im nastavnik-ca iz Ekonomske škole Velika Gorica, a drugi tjedan mentor iz Leipziga.

OSOBLJE ŠKOLE – 8 članova osoblja će se stručno osposobljavati u periodu od 18.10. do 24.10.2015.g. tijekom 7 dana., a organizirat će se i kulturno-povijesni obilasci.

Cijeli projekt sufinancira Europska komisija, a odobrila ga je Agencija za mobilnost i programe EU iz čega su pokriveni troškovi: pripreme, prijevoza, smještaja, prehrane, organizacije praktične nastave, osiguranja i kulturoloških aktivnosti. Za točnost podataka odgovorna je Ekonomska škola Velika Gorica.

Svim sudionicima mobilnosti izdat će se Europass Mobility dokument s kojim se priznaje internacionalno stručno usavršavanje.

**Kriteriji odabira sudionika**

UČENICI su podijeljeni su u tri kategorije (a, b i c):

a) 7 učenika koji uče njemački jezik u redovnoj ili fakultativnoj nastavi

b) 7 učenika koji uče engleski jezik u redovnoj nastavi

c) 1 učenik sa alternativnom skrbi

Odabrat će se učenici koji imaju sljedeće uvjete:

* završene razrede srednje škole s minimalno vrlo dobrim uspjehom, prednost imaju odlični učenici (kod kategorije c) minimalno dobar uspjeh)
* uzorno vladanje
* strani jezik uče 7 godina
* solidno vladaju informatičkim i stručnim znanjima
* imaju kvalitetan odnos prema radu
* visoko su motivirani za sudjelovanje u projektu
* kod kategorije c) učenik-ca živi bez minimalno jednog roditelja

Prednost imaju učenici koji su sudjelovali u izvannastavnim aktivnostima i natjecanjima.

OSOBLJE je podijeljeno u tri kategorije (a, b i c):
a) 6 nastavnika-ca vježbeničkih tvrtki

b) 1 nastavnik-ca njemačkog jezika

c) 1 voditelj-ica škole

Odabrati će se osoblje koje ispunjava sljedeće kriterije projekta:

* iskustvo u vođenju vježbeničke tvrtke, minimalno dvije godine ili neposredna uključenost u provođenje projekata mobilnosti od minimalno dvije godine.
* motivacija za stručno osposobljavanje

**Način prijave**

PRIJAVA UČENIKA

Prijava s naznakom „Natječaj za Erasmus+ Informatizacija poslovanja i moderno podučavanje“ dostavlja se e-mailom na adresu eplusevg@gmail.com i u pismenom obliku u omotnici koju je potrebno ostaviti u školi prilikom intervuja.

Prijava mora sadržavati:

-Europass CV na njemačkom ili engleskom jeziku

- motivacijsko pismo

- prijavni obrazac (vidi na kraju ovog teksta)

Intervju za prijavljene učenike održati će se 7.rujna 2015.g. u 12:00 u učionici broj 5.

PRIJAVA OSOBLJA

Osoblje šalje prijavu s naznakom „Natječaj za Erasmus+ Informatizacija poslovanja i moderno podučavanje“ na e-mail eplusevg@gmail.com i u pismenom obliku u tajništvo škole.

Prijava mora sadržavati:

-popunjen prijavni obrazac (vidi na kraju ovog teksta)

Rezultati natječaja za učenike i osoblje bit će objavljeni na web stranici škole pod lozinkom sudionika nakon što Nastavničko vijeće utvrdi sudionike mobilnosti koji zadovoljavaju navedene kriterije. Za sva pitanja i eventualne nejasnoće možete se obratiti voditeljima projekta: prof. Skupnjaku i prof. Bilić Brdar ili na e-mail eplusevg@gmail.com

**Prijavni obrasci**

ZA UČENIKE

Prijavni obrazac za učenike

Erasmus plus projekt „Informatizacija poslovanja i moderno podučavanje“

Ekonomska škola Velika Gorica

školska godina 2015. /2016.

Proizvoljna lozinka učenika-ce (za potrebe objavljivanja rezultata natječaja):

Naznačiti kategoriju za koju se prijavljuje: a) njemački jezik; b) engleski jezik; c)alternativna skrb

Ime i prezime učenika-ce:

Datum i mjesto rođenja:

Adresa:

Broj mobitela:

E-mail adresa:

OIB:

Broj osobne iskaznice i mjesto izdavanja:

Datum do kojeg vrijedi osobna iskaznica:

Strani jezik:

Razred:

Uspjeh za sva četiri razreda srednje škole:

Ime i prezime roditelja/staratelja/skrbnika:

Broj telefona i mobitela roditelja/staratelja/skrbnika:

Adresa roditelja/staratelja/skrbnika:

IBAN broj žiro ili tekućeg računa ako ga učenik-ca ima i naziv banke:

Datum i mjesto ispunjavanja prijave:

Potpis učenika (ne treba kod e-prijave):

ZA OSOBLJE

Prijavni obrazac za osoblje

Erasmus plus projekt „Informatizacija poslovanja i moderno podučavanje“

Ekonomska škola Velika Gorica

školska godina 2015. /2016.

Proizvoljna lozinka člana osoblja škole (za potrebe objavljivanja rezultata natječaja):

Naznačiti kategoriju za koju se prijavljuje: a) nastavnik-ca vježbeničke tvrtke; b) nastavnik-ca njemačkog jezika; c) voditelj-ica škole

Ime i prezime člana osoblja:

Datum i mjesto rođenja:

Adresa:

Broj mobitela:

E-mail adresa:

OIB:

Broj osobne iskaznice i mjesto izdavanja:

Datum do kojeg vrijedi osobna iskaznica:

IBAN broj tekućeg računa i naziv banke:

Kratki opis iskustva u vođenju Vježbeničke tvrtke od minimalno 2 godine ili opis uključenosti u provođenje projekta mobilnosti od minimalno 2 godine:

Opis motivacije za stručno usavršavanje:

Datum i mjesto ispunjavanja prijave:

Potpis člana osoblja (ne treba kod e-prijave):

*Klikni na „opširnije“ za prijavni obrazac za učenike i osoblje škole:*